b'\n_START_ARTICLE_\nRegistracijske oznake za cestna vozila v Bosni in Hercegovini\n_START_PARAGRAPH_\nRegistrske tablice Bosne in Hercegovine nosijo trenutno obliko od leta 1998 dalje. Tablice sestojijo iz sedmih znakov \xe2\x80\x93 petih \xc5\xa1tevilk in dveh \xc4\x8drk \xe2\x80\x93 v zaporedju A12-B-345. Tablice so po vsej dr\xc5\xbeavi enake in ne ozna\xc4\x8dujejo kraja (mesta, ob\xc4\x8dine, kantona ali entitete), kjer je bilo vozilo registrirano, kot so to ozna\xc4\x8devale tablice pred letom 1998. Prav tako ne vsebujejo nikakr\xc5\xa1nih grbov ali drugih simbolov._NEWLINE_Na tablicah so v uporabi le \xc4\x8drke, ki obstajajo tako v latinici in cirilici ter imajo v obeh abecedah tudi enak pomen (A, E, O, J, K, M, T)._NEWLINE_Pred letom 2009 so tablice vsebovale le eno \xc4\x8drko (123-A-456). Pri posodobitvi oblike 28. septembra 2009 je bilo tudi na levo stran dodano modro polje z oznako dr\xc5\xbeave (BIH) in spremenjena pisava v FE-Schrift.\n_START_SECTION_\nOblika\n_START_PARAGRAPH_\nTrenutna oblika registrskih tablic je bila uvedena kot iniciativa mednarodnega visokega predstavnika Bosne in Hercegovine Carlosa Westendorpa. V poro\xc4\x8dilu iz urada visokega predstavnika je bilo omenjeno, da je policijski nadzor okoli medentitetske meje, lo\xc4\x8dujo\xc4\x8de Federacijo Bosne in Hercegovine in Republiko Srbsko, "najve\xc4\x8dja ovira svobodi gibanja", s tem misle\xc4\x8d na vznemirjanje in samovoljne kazni. Drugje je bilo navedeno, da bi vozila z registrskimi tablicami ene entitete bila pogoste tar\xc4\x8de vandalizma v drugi entiteti. Stvaritev tablic, ki ne izkazujejo voznikove pripadnosti, je bila delna re\xc5\xa1itev teh te\xc5\xbeav. Ne glede na to bosanska mesta ve\xc4\x8dinoma vsebujejo pripadnike vseh treh narodov (Bo\xc5\xa1njake, Hrvate in Srbe), kar bi onemogo\xc4\x8dalo ugotavljanje etni\xc4\x8dne pripadnosti le glede na izvor vozila; poleg tega lastniki, ponosni na svojo etni\xc4\x8dno pripadnost, pogosto to vseeno izkazujejo z najrazli\xc4\x8dnej\xc5\xa1o dekoracijo svojih vozil.'